**Szentendre Város Önkormányzata Képviselő-testületének 40/2021. (XI. 22.) önkormányzati rendelete**

**Szentendre védett és korlátozott forgalmú övezeteibe történő behajtás rendjéről szóló 2/2019. (I. 22.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye 32. cikk (1) bekezdés a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2 pontjában, valamint a közúti közlekedésről szóló 1988. évi I. törvény 8. § (1) bekezdés c) pontjában meghatározott feladatkörében eljárva a Szentendre védett és korlátozott forgalmú övezeteibe történő behajtás rendjéről az alábbi rendeletet alkotja:

**1. §**

A Szentendre védett és korlátozott forgalmú övezeteibe történő behajtás rendjéről szóló 2/2019. (I.22.) önkormányzati rendelet 5/A. §-a helyébe a következő rendelkezés lép:

**„5/A. §**

Az e rendeletben foglaltakat rendkívüli helyzet esetén az alábbi eltérésekkel kell alkalmazni:

*a)* A 3. § (4) bekezdésében foglaltakon túl az igénybejelentésnek tartalmaznia kell a rendkívüli helyzetre való utalást.

*b)* Az igénylő az igénybejelentés benyújtását követő 3 munkanapon belül köteles a rendkívüli helyzetet alátámasztó dokumentumokat – így különösen a hibaelhárítást végző által kiállított számlát, munkalapot – a Városi Ügyfélszolgálaton bemutatni.”

**2. §**

Hatályát veszti a Szentendre védett és korlátozott forgalmú övezeteibe történő behajtás rendjéről szóló 2/2019. (I.22.) önkormányzati rendelet

*a)* 4. § (3) és (4) bekezdése,

*b)* 9. § (2) bekezdése,

*c)* 10. § (3) és (4) bekezdése,

*d)* 11. §-a,

*e)* 17. §-a,

*f)* 18. § (3) és (4) bekezdése,

*g)* 21. § (4) és (5) bekezdése,

*h)* 22. §-a,

*i)* 23. § (7) bekezdése,

*j)* 2. melléklete,

*k)* 4. melléklete.

**3. §**

Ez a rendelet 2022. január 1-jén lép hatályba.

Szentendre, 2021. november 17.

**Fülöp Zsolt** **dr. Schramm Gábor**

polgármester jegyző

**Záradék:** A rendelet 2021. november 22-én kihirdetésre került.

**dr. Schramm Gábor**

jegyző